Ons ‘familie’… – Bali Drome
Ja, hulle behoort aan ons. Kieter en Emma.
Kieter is ñ sy, maar ons vermoed sy is al halfpad “uit die kas” geklim. En Emma is Emma. Gekoop as ñ kruising tussen ñ Great Dane en ñ Bull Mastiff. Ek weet…”but in my defence”, ek was tydens die koop transaksie in Bali. Met my laaste woorde aan manlief, julle koop NIE nog ñ hond in my afwesigheid nie.
Kieter is hiper befoeterd. Sy haat vir Emma. En sy soek haar kos. Somtotaal van haar bestaan.
Emma, op haar beurt, is die vredeliewendste, liefdevolste, en mees gebreklike “mungrel” ooit. Haar agterlyf is onder-ontwikkeld, maar ñ forse bo-lyf maak behoorlik op daarvoor.
Ewenwel, Kieter val toe glad nie vir Emma se volronde geaardheid nie. Sy blaas en sy skreeu-miaau van binne die huis as Emma enigsens vensters se kant toe kyk. Sy kamoefleer haarself tussen die gordyne en lê sweerlikwaar heeldag aan Emma se heengane en beplan.
Emma weer, verwyl haar tyd deur voëltjies te bekruip en te vang; sy stel haar “traps” net duskant haar kosbak.
En dan haar ander swakheid. Met dié dat ons voor, reg langs Harties se dam bly, woon en broei een en ñ half meter lange likkewane onder ons ‘jetty’. ñ Hele paar van hulle.
Klaar uitgewerk dat Emma nie agter die heining kan uitkom nie, vergal hulle haar siel heeldag. Stap kordaat met swaaiende sterte voor haar neus verby, ons kan sweer hulle flirt met haar. So, noodeloos om te sê, Emma, op haar beurt beplan ook moord.
Onbewus daarvan dat Kieter ‘diep’ dinge oor haar dink.
Eendag is eendag…Wie vir wie gaan inwag, wonder ons ook. En wie teruggestap gaan kom, met ñ rokie wat uit die skietding trek, is ñ raaisel.
Author travel460Posted on November 17, 2016 November 3, 2017
11 thoughts on “Ons ‘familie’…”
November 17, 2016 om 11:23 vm
Hier wa ek met elektriese meter registrasies sit en stoei, is ek NOU so lus om net by di huis tussen daai gedoentes van ons te wees ! Ek pak sommer aktetas en ry ! Ja, dis ons diere… (Ni “kinders” ni. Daai status het net ons rerige vlees-kids).
November 17, 2016 om 11:50 vm
Kerneels kat was bitter lief daarvoor om agter goed weg te kruip en die worshonde ‘n mini beroerte te gee wanneer hy soos n wafferse batcat op hulle toesak wanneer hulle verbykom, net om dan weg te sluip met ‘n wafferse grin op sy bakkies. Dit is nou tot Muffin bullhond weer op haar beurt soos ‘n apokaliptiese gedaante op Kerneels toesak. Niemand is ooit beseer in enige van die skermutselings nie. Ek dink die goeters vermaak hulleself ook maar, nes mense.
November 17, 2016 om 6:13 nm
November 17, 2016 om 6:57 nm
Die koningin en die onderdane! Jy kan gerus vir my di volledige interpretasie vd persoonlikheid ding stuur, as jy tyd kry? seegogga@gmail.com Baie dankie!
November 17, 2016 om 7:36 nm
Het ek dit nie aangestuur nie? Ń Volledige uiteensetting van al die Gifts? 93 bladsye? Laat weet my dadelik,dan stuur ek. Hoe gaan dit met jou kinders in Sing? Wat hoor jy?
November 18, 2016 om 6:02 nm
dankie vir aanstuur. Het giseraand begin lees – baie insiggewend tot sover!
November 18, 2016 om 6:06 nm
Laat weet my as jy seker is wat jou Gift is. Jou uitslae was mos naby mekaar?
November 18, 2016 om 6:08 nm
November 19, 2016 om 4:55 nm
Seegogga, jy is stil? Of mis ek jou blog op ñ ander plek?
November 19, 2016 om 7:19 nm
Lui met skryf! Ek doen dit min deesdae. sodra ek kalmer is, laat waai ek weer!
November 17, 2016 om 11:04 nm
Vorige Previous post: Om bietjie te rus…bietjie baie.
Volgende Next post: Flip, wat ñ dag!